da da da da da da nb da da da da id da da en da da da da en en
”Europas nr. 2” havde ondt i fødderne – DCF udøver stor disciplin - Svanholm Cricketklub
Onsdag d. 7. august 2019 kl. 09:00 af Henrik Pfaff
2. holdet manglede ”Europas nr. 2” Zeshan Khan – mod Glostrup det blev han i hvert fald på kastestatistikken i det nys overståede ECL stævne. Han havde fået ondt i fødderne – det er ikke sådan at spille i nye støvler med stålpigge, når man ikke er vandt til det.
Glostrup manglede nu også adskillige, så det burde være gået lige op, men 2. holdet tabte sin anden kamp i denne sæson, men fører alligevel 1. division, hvor næsten alle slår næsten alle.
I vores halvleg på 147 var Mr. Ekstra topscorer med hele 32, så man kan ikke just påstå, at de kastede strålende.
Men Glostrup holdt i hvert fald vores helt nede og hvis man ser bort fra de mange ekstra kom de bare lidt over 2 point pr. over i scoringstempo.
Asad Shah kastes ud
Keeperen Vatsal Prajapati, der ellers mest har udmærket sig ved sit glimrende keeperspil blev bedst med 24 på 56 bolde, mens Abdullah Mahmood nåede 21 på 40 bolde.
Sidstnævnte var i øvrigt anfører for det danske U-landshold ved den nys overståede 50 overes kvalifikationsturnering i Holland, men blev sat af til den sidste kamp, fordi han kom 30 sekunder for sent ned i hallen til busafgang !
Abdulah Mahmood kastes ud
Resultaterne fra denne turnering kan blandt andet findes på Cricket Europe.
Tilbage til vores halvleg, der blev på 147. Asad Shah kastede den første glostrupper ud ved totalen 4, men et ufarligt kasteangreb havde ikke yderligere succes før ved totalen 72. Glostrup passerede for tabet af 6 gærder i over nr. 39. 2/25 til Raja Khan, 2/24 til Said Alam.
3. holdet vandt ude kamp over AB II.
I den kommende weekend spiller 1. holdet hjemme mod Ishøj lørdag og 2. holdet hjemme mod Nørrebro søndag.